เคอร์ติส โจนส์

เคอร์ติส จูเลียน โจนส์ (เกิดวันที่ 30 มกราคม ค.ศ. 2001) เป็นนักฟุตบอลชาวอังกฤษ ปัจจุบันเล่นตำแหน่งกองกลางให้กับลิเวอร์พูลในพรีเมียร์ลีก และทีมชาติอังกฤษ
สโมสรอาชีพ.
ลิเวอร์พูล.
โจนส์ลงเล่นนัดแรกให้กับทีมชุดใหญ่เมื่อวันที่ 7 มกราคม ค.ศ. 2019 ในเอฟเอคัพรอบสาม นัดที่ออกไปเยือนวุลเวอร์แฮมป์ตันวอนเดอเรอส์ ต่อมาเขาได้ลงเล่นนัดที่สองให้กับสโมสรเมื่อวันที่ 25 กันยายน ค.ศ. 2019 ในรายการอีเอฟแอลคัพ นัดที่พบกับมิลตันคีนส์ดอนส์ โดยเขาถูกเลือกให้เป็นผู้เล่นยอดเยี่ยมประจำนัดนั้น
ต่อมาในอีเอฟแอลคัพ นัดที่ลิเวอร์พูลเปิดบ้านพบกับอาร์เซนอล เขายิงลูกโทษจนทำให้ลิเวอร์พูลสามารถเอาชนะในการยิงลูกโทษหลังต่อเวลาพิเศษได้ เขาลงเล่นเกมพรีเมียร์ลีกนัดแรกเมื่อวันที่ 7 ธันวาคม ค.ศ. 2019 โดยลงเล่นเป็นตัวสำรองในนัดที่ออกไปเยือนบอร์นมัท
ในวันที่ 5 มกราคม ค.ศ. 2020 โจนส์ทำประตูชัยช่วยให้ลิเวอร์พูลเอาชนะเอฟเวอร์ตันในเอฟเอคัพ ฤดูกาล 2019–20 1–0 ถือเป็นประตูแรกในนามสโมสรของเขา โดยในวันที่เขายิงประตูนั้น เขาอายุ 18 ปี 340 วัน กลายเป็นผู้เล่นอายุน้อยที่สุดที่ทำประตูได้ในศึกเมอร์ซีย์ไซด์ดาร์บี นับตั้งแต่ที่ ร็อบบี ฟาวเลอร์ เคยทำได้ใน ค.ศ. 1994 ต่อมา ในวันที่ 4 กุมภาพันธ์ ค.ศ. 2020 ในเอฟเอคัพ รอบ 4 นัดรีเพลย์ โจนส์กลายเป็นกัปตันทีมลิเวอร์พูลที่อายุน้อยที่สุดในประวัติศาสตร์ที่ 19 ปี 5 วัน ทำลายสถิติของอเล็กซ์ เรเบ็ค ในนัดที่ ลิเวอร์พูล เปิดสนามแอนฟีลด์เอาชนะ ชรูว์สบรีทาวน์ จากลีกวัน 1-0 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ
ในวันที่ 4 กรกฎาคม ค.ศ. 2020 โจนส์ตัดสินใจตอสัญญาระยะยาวกับทางสโมสรลิเวอร์พูล ต่อมา ในวันที่ 5 กรกฎาคม ค.ศ. 2020 โจนส์ทำประตูแรกในพรีเมียร์ลีก ฤดูกาล 2019–20 นัดที่ ลิเวอร์พูล เปิดสนามแอนฟีลด์เอาชนะ แอสตันวิลลา 2-0 จบฤดูกาล โจนส์ช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ
ในวันที่ 24 กันยายน ค.ศ. 2020 ฟุตบอลลีกคัพ รอบ 3 โจนส์ยิง 2 ประตูให้ ลิเวอร์พูล เอาชนะ ลิงคอล์นซิตี 7-2 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ ต่อมา ในวันที่ 1 ธันวาคม ค.ศ. 2020 ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม กลุ่ม D โจนส์ทำประตูแรกในยูฟ่าแชมเปียนส์ลีก ฤดูกาล 2020–21 นัดที่ ลิเวอร์พูล เปิดสนามแอนฟีลด์เอาชนะ อาเอฟเซ อายักซ์ จากเนเธอร์แลนด์ 1-0 ช่วยให้ ลิเวอร์พูล ผ่านเข้ารอบ 16 ทีมสุดท้าย ยูฟ่าแชมเปียนส์ลีก ในฐานะแชมป์กลุ่มได้สำเร็จ ต่อมา ในวันที่ 28 กุมภาพันธ์ ค.ศ. 2021 โจนส์ทำประตูแรกในพรีเมียร์ลีก ฤดูกาล 2020–21 นัดที่ ลิเวอร์พูล เอาชนะ เชฟฟีลด์ยูไนเต็ด ที่บรามอลล์เลน 2-0
ในวันที่ 18 กันยายน ค.ศ. 2021 โจนส์ทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เสมอกับ เบรนต์ฟอร์ด ที่เบรนต์ฟอร์ดคอมมิวนิตีสเตเดียม 3-3
ในวันที่ 30 เมษายน ค.ศ. 2023 โจนส์ทำประตูแรกในพรีเมียร์ลีก ฤดูกาล 2022–23 นัดที่ ลิเวอร์พูล เปิดสนามแอนฟีลด์เอาชนะ ทอตนัมฮอตสเปอร์ 4-3 ต่อมา ในวันที่ 15 พฤษภาคม ค.ศ. 2023 โจนส์ยิง 2 ประตู ในนัดที่ ลิเวอร์พูล เอาชนะ เลสเตอร์ซิตี ที่ คิง เพาเวอร์ สเตเดียม 3-0
ในวันที่ 20 ธันวาคม ค.ศ. 2023 ฟุตบอลลีกคัพ รอบก่อนรองชนะเลิศ โจนส์ยิงประตู ในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 5-1 ช่วยให้ ลิเวอร์พูล ผ่านเข้ารอบรองชนะเลิศ ฟุตบอลลีกคัพ ได้สำเร็จ ต่อมา ในวันที่ 1 มกราคม ค.ศ. 2024 โจนส์ทำประตูแรกในพรีเมียร์ลีก ฤดูกาล 2023–24 นัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 4-2 ต่อมา ในวันที่ 10 มกราคม ค.ศ. 2024 ฟุตบอลลีกคัพ รอบรองชนะเลิศ นัดแรก โจนส์ยิงประตู ในนัดที่ ลิเวอร์พูล เปิดสนามแอนฟีลด์เอาชนะ ฟูลัม 2-1 ต่อมา ในวันที่ 28 มกราคม ค.ศ. 2024 เอฟเอคัพ รอบ 4 โจนส์ทำประตูในนัดที่ ลิเวอร์พูล เปิดสนามแอนฟีลด์เอาชนะ นอริชซิตี 5-2 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ
ในวันที่ 20 ตุลาคม ค.ศ. 2024 โจนส์ทำประตูแรกในพรีเมียร์ลีก ฤดูกาล 2024–25 นัดที่ ลิเวอร์พูล เปิดสนามแอนฟีลด์เอาชนะ เชลซี 2-1
 "ณ วันที่ 15 สิงหาคม ค.ศ. 2025"
เกียรติประวัติ.
ลิเวอร์พูล
ทีมชาติอังกฤษรุ่นอายุไม่เกิน 21 ปี
รางวัลส่วนตัว